Predkladacia správa

Návrh na poverenie vyjednávačov a signatárov kolektívnej zmluvy vyššieho na rok 2010 uzatváranej podľa § 2 ods. 3 písm. d) zákona č. 2/1991 Zb. o kolektívnom vyjednávaní v znení neskorších predpisov (ďalej len „zákon o kolektívnom vyjednávaní“) sa predkladá podľa § 3 písm. f) zákona o kolektívnom vyjednávaní za účelom uzatvorenia kolektívnej zmluvy vyššieho stupňa na rok 2010 medzi zástupcami zamestnávateľov uvedenými v § 1 ods. 1 zákona č. 553/2003 Z. z.  o odmeňovaní niektorých zamestnancov pri výkone práce vo verejnom záujme (ďalej len „zákon o odmeňovaní“)  a zástupcami príslušných vyšších odborových orgánov.
 
Na základe  § 3 písm. f) zákona o kolektívnom vyjednávaní  rokovať a uzatvárať kolektívnu zmluvu vyššieho stupňa môžu:
 
1.   za zamestnávateľov  uvedených v § 1 ods. 1 zákona o odmeňovaní 
 
     písm. a)       orgány štátnej  správy, orgány  alebo úrady, ktoré vykonávajú štátne záležitosti, ak ide o zamestnancov, ktorí neplnia úlohy štátneho orgánu pri vykonávaní štátnej správy alebo neplnia úlohy pri vykonávaní štátnych záležitosti v rozsahu ustanovenom osobitným predpisom,
písm. b)      rozpočtové organizácie štátu,
písm. c)      príspevkové organizácie štátu,
písm. e)      štátne fondy,
písm. f)       verejné vysoké školy a štátne vysoké školy,
      písm. g)      Rada pre vysielanie a retransmisiu,
      písm. h)      Slovenský pozemkový fond,
      písm. i)       Slovenská akadémia vied
 
vládou splnomocnení zástupcovia.
 
2.   za zamestnávateľov uvedených v § 1 ods. 1 zákona o odmeňovaní 
 
písm. b)      rozpočtové organizácie vyšších územných celkov alebo obcí,
písm. c)      príspevkové organizácie vyšších územných celkov alebo  obcí, 
písm. d)      vyššie územné celky a obce 
 
ich reprezentatívni zástupcovia.
 
Navrhuje sa poveriť za
-       vyjednávačov štátnych tajomníkov Ministerstva práce, sociálnych vecí a rodiny SR, Ministerstva vnútra SR, Ministerstva školstva SR, Ministerstva financií SR,  Ministerstva zdravotníctva SR,
-        signatárov ministerku práce, sociálnych  vecí  a  rodiny  SR, podpredsedu vlády a ministra vnútra SR, podpredsedu vlády a ministra školstva SR,   ministra   financií SR a   ministra   zdravotníctva  SR.
 
Materiál vzhľadom na jeho charakter nebol predmetom medzirezortného pripomienkového konania. Poverenie vyjednávačov a signatárov kolektívnej zmluvy vyššieho stupňa na rok 2010 nebude mať negatívny finančný dopad  na štátny rozpočet, rozpočty vyšších územných celkov a obcí, nebude mať negatívny dopad na zamestnanosť, tvorbu pracovných miest  a  na životné a podnikateľské prostredie.